تورک دونیاسینین کولتور باشکندی قیرقیزیستانین ایکینجی بویوک شهری اولان اوش شهرین‌ده، ائتنو کولتور فستیوالی ائدیلدی.
اوش شهرینین بلدیه‌سی ائو صاحبلیگین‌ده گئرچکلشن فستیوال‌دا، قیرقیز تورکلرینین، اوشاغی بئشیگه یاتیرتما، یئمک یاپما، قوناق قارشیلاما، قیز ایسته‌مه، قاین‌آنا و قاین‌آتا قارشیلاما عادتلری و بیر چوخ عادت جانلاندیریلدی.
فستیوال چرچیوه‌سین‌ده، قیرقیز چادیر توپلاما گله‌نگی، کؤچری عسگرلرین گئییملری و ساواش آلتلری سرگیلندی.
اوش شهرین‌ده یاشایان اؤزبکلر، اویغورلار، کره‌لیلر، چین‌لیلر، روسلار دا یئمه ایچمه و پالتار مدنیتلری ایله فولکلورلارینی تانیتدی.
آخیسکا تورکلری ده قوناقلارلا ناغارا و زورنا ایله هالای چکدی.
اوش شهرینه گلن رسمی هیات عضولرینه سۆمؤلؤک داد‌لیسی سونولدو.
بو آرادا، اوش شهرینین بلدیه باشقانی تالای‌بک ساریباشئو، اولوسلارآراسی تورک کولتورو تشکیلاتی (تورکسوی) عضو اؤلکه هیاتلری و ائلچیلری ایله یاناشی بیر چوخ اؤلکه‌دن گلن قوناغی قبول ائتدی.
قیرقیزیستان مدنیت، انفورماسیون باخانی آزامات ژامانکولوو دا "اوش شهرینین ۳ مین ایللیک تاریخی ایله فخر ائدیریک" دئدی.
ژامانکولوو، شهرین اؤزبکیستان، تاجیکیستان و چین اؤلکه‌لری ایله سرحدی پایلاشدیغینی قید ائد‌رک، "بو سببله بو شهرده چوخ ساییدا فرقلی خالق یاشاییر. تورک دونیاسینی اوش شهرین‌ده گؤرمک‌دن موتلولوق دویوروق. خوش گلمیسینیز!" دئیه دانیشدی.
تورکیه‌نی تمثیل ائد‌ن اوش‌دا اولان اطراف چئوره و شهرچیلیک باخانی یاردیمچیسی مجاهد دمیرتاش ایسه شهره ایلک دفعه گلدیگینی، شهر ایله فخر ائتدیگینی دئدی.
